**Ministru kabineta noteikumu projekta „Par Latvijas Republikas Iekšlietu ministrijas un Vācijas Federatīvās Republikas Federālās iekšlietu, būvniecības un dzimtenes lietu ministrijas** **administratīvo vienošanos par praktiskajiem pasākumiem nolūkā** **veicināt un paātrināt Dublinas procedūru saskaņā ar Eiropas Parlamenta un Padomes 2013. gada 26. jūnija Regulu (ES) Nr. 604/2013, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Projekts izstrādāts, lai apstiprinātu Latvijas – Vācijas vienošanos, kuras mērķis ir noteikt Latvijas un Vācijas savstarpējus administratīvos pasākumus attiecībā uz trešās valsts valstspiederīgo vai bezvalstnieku starptautiskās aizsardzības pieteikumu izskatīšanas praktiskajiem jautājumiem. Projekts stāsies spēkā vispārējā kārtībā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Vācijas puses iniciatīva, kas pamatojas uz Eiropas Parlamenta un Padomes Regulas (ES) Nr. 604/2013 (2013 gada 26.jūnijs), ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm 36.pantu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Parlamenta un Padomes Regulā (ES) Nr. 604/2013 (2013.gada 26.jūnijs), ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm (turpmāk – Regula Nr.604/2013) ir paredzēti kritēriji un mehānismi, lai noteiktu dalībvalsti, kas ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kurš iesniegts kādā no dalībvalstīm.Regula Nr.604/2013 paredz nosacījumus piekļuvei starptautiskās aizsardzības pieteikumu izskatīšanas procedūrai, kā arī nosaka, kura valsts ir atbildīga par patvēruma pieteikuma izskatīšanu. Gadījumā, ja par pieteikuma izskatīšanu ir atbildīga cita valsts, Regulā Nr.604/2013 ir paredzēta procedūra pārsūtīšanai uz attiecīgo valsti.Regula Nr.604/2013 paredz termiņus, kādos dalībvalstīm jāizpilda pieprasījumi par patvēruma meklētāju uzņemšanu vai uzņemšanu atpakaļ, kā arī nosaka, ka dalībvalstīm pirms pieteikuma iesniedzēja pārsūtīšanas jāsavāc konkrēti pierādījumi un ka tām jānodrošina personas datu konfidencialitāte.Turklāt minētā regula paredz personu uzņemšanas un atpakaļuzņemšanas procedūras pārsūtīšanas kārtību un dalībvalstu administratīvo sadarbību.Regulā Nr.604/2013 ir paredzētas arī procesuālās garantijas nepilngadīgajiem bez pavadības un noteikumi ģimenes vienotības sekmēšanai.Regulas Nr.604/2013 36.pants nosaka, ka dalībvalstis, divpusēji vienojoties, var noteikt savstarpējus administratīvus pasākumus attiecībā uz šīs regulas īstenošanas praktiskajiem jautājumiem, lai veicinātu tās piemērošanu un paaugstinātu tās efektivitāti. Šādi pasākumi var attiekties uz: sadarbības koordinatoru apmaiņu, kā arī uz procedūru vienkāršošanu un termiņu saīsināšanu attiecībā uz to pieprasījumu nosūtīšanu un izskatīšanu, kuros lūdz pieteikuma iesniedzēju uzņemšanu vai atpakaļuzņemšanu.2018.gadā Vācijas Federatīvās Republikas Federālā iekšlietu, būvniecības un dzimtenes lietu ministrija uzrunāja Iekšlietu ministriju noslēgt divpusējo vienošanos atbilstoši Regulas Nr.604/2013 36.pantam, lai padarītu “Dublinas procedūru” iedarbīgāku, palielinātu sistēmas efektivitāti un nodrošinātu augstākus aizsardzības standartus personām, uz kurām attiecas „Dublinas procedūra”.Pamatjautājumi, kurus skar vienošanās projekts ir sekojoši:1) saīsināti termiņi atbildes sniegšanai uz uzņemšanas pieprasījumiem. Vienošanās projekta 3.panta 1.punkts paredz, ka kompetentās iestādes atbildēs uz uzņemšanas pieprasījumiem iespējami īsā laikā, bet ne vēlāk kā vienu mēnesi pēc pieprasījuma saņemšanas kompetentajā iestādē. Savukārt Regulas Nr.604/2013 22.panta 1.punkts, ka minētā atbilde būtu sniedzama divos mēnešos no pieprasījuma saņemšanas;2) noteikta paātrināta procedūra atkārtotas ieceļošanas gadījumā. Vienošanās projekta 4.pants paredz, ka attiecībā uz personām, kas ir pārsūtītas uz atbildīgās puses teritoriju vai noteiktajā termiņā aizceļojušas uz šo dalībvalsti un kas pēc tam atkārtoti ieceļo pieprasījumu iesniegušās puses teritorijā, piemēros paātrinātu procedūru. Paātrināta procedūra tiks piemērota tikai gadījumos, kad pieprasījumu iesniegusī puse nevarēs atrast nekādus jaunus pierādījumus vai indikatīvus pierādījumus, kas konstatēti pēc iepriekšējās procedūras un varētu liecināt, ka atbildīga ir cita dalībvalsts. Komisijas 2014. gada 30. janvāra Īstenošanas regulas (ES) Nr. 118/2014, ar ko groza Regulu (EK) Nr. 1560/2003, ar kuru paredz sīki izstrādātus noteikumus, lai piemērotu Padomes Regulu (EK) Nr. 343/2003, ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts pilsoņa patvēruma pieteikuma izskatīšanu, kas iesniegts kādā no dalībvalstīm II pielikuma A un B sarakstā ir noteikti pārliecinoši un netieši pieradījumi, lai noteiktu par starptautiskās aizsardzības pieteikuma izskatīšanu atbildīgās dalībvalsti.3) noteikti kolektīvās pārsūtīšanas praktiskie aspekti.Jānorāda, ka kolektīva izraidīšana ir aizliegta gan Eiropas Savienības tiesībās, gan 1950.gada 4.novembra Eiropas [Cilvēka tiesību un pamatbrīvību aizsardzības konvencija](https://likumi.lv/ta/id/43859-cilveka-tiesibu-un-pamatbrivibu-aizsardzibas-konvencija)s (turpmāk – ECK) izpratnē. Par kolektīvu izraidīšanu uzskatāms jebkāds pasākums, ar ko personas piespiež grupā pamest teritoriju vai valsti un kas īstenots bez pamatotas un objektīvas katras personas individuālās situācijas izskatīšanas.Eiropas Savienības tiesību sistēma — kolektīva izraidīšana ir pretrunā Līguma par Eiropas Savienības darbību 78. pantam, kurā noteikts, ka patvēruma acquis jābūt saskaņā ar “citiem saistītiem līgumiem”, un tā ir aizliegta arī Eiropas Savienības Pamattiesību hartas 19. pantā. **ECK protokolā Nr. 4** kolektīva izraidīšana ir aizliegta 4. pantā.Taču uzmanība būtu vēršama Eiropas Cilvēktiesību tiesas atziņām šajā kontekstā, proti, Eiropas Cilvēktiesību tiesas 2007.gada 20.septembra sprieduma lietā Nr. 45223/05 *Sultani pret Franciju*, norādīts, ka par kolektīvu izraidīšanu uzskatāmi tādi pasākumi, ar ko ārvalstniekus kā grupu piespiež pamest valsti, izņemot, ja izraidīšana notiek, pamatojoties uz saprātīgu un objektīvu katra attiecīgā ārvalstnieka gadījuma pārbaudi. Tāpēc, ja katrai attiecīgajai personai tika dota iespēja individuāli izklāstīt kompetentajām iestādēm argumentus pret izraidīšanu, kā bija izdarīts iesniedzēja gadījumā, tad līdzīgu lēmumu pieņemšana par vairākiem ārvalstniekiem vai to pārvietošana grupā praktisku apsvērumu dēļ pati par sevi nebija uzskatāma par kolektīvu izraidīšanu.Vienošanās projekta 6.pants atruna kolektīvās pārsūtīšanas tehnisko izpildi, paredzot, ka var izmantot čarterreisus, kā arī paredz abu pušu apspriešanos par pārsūtīšanas precīzo kārtību un detaļām. Šajā gadījumā tiek paredzēti pārvietošanas grupā praktiskie aspekti, savukārt lēmumi par personu pārvietošanu tiks pieņemti individuāli attiecībā uz katru personu, pamatojoties uz objektīvu un vispusīgu vērtējumu atbilstoši Regulas 604/2013, nacionālo normatīvo aktu un starptautisko tiesību prasībām.4) pilnveidoti sadarbības mehānismi starp kompetentajām iestādēm. Vienošanās projekta 7.pants paredz, ka kompetentās iestādes sazināsies, izmantojot *DubliNET* sistēmu. Tās izmantos tikai nepieciešamās veidlapas. Tehnisku problēmu gadījumā izņēmuma kārtā var tikt izmantoti citi saziņas līdzekļi, galvenokārt fakss, lai nodrošinātu, ka pieprasījumi tiek apstrādāti ātri.Vienošanās stāsies spēkā trīsdesmit dienas pēc tam, kad to būs parakstījušas abas puses.Regulas Nr.604/2013 36.panta 3.punkts paredz, ka pirms vienošanās par 1. punkta b) apakšpunktā minētajiem pasākumiem vai to grozīšanas attiecīgās dalībvalstis apspriežas ar Komisiju par pasākuma atbilstību šai regulai.Vācijas puse uzņēmās pienākumu sazināties ar Eiropas Komisiju saistībā ar Vienošanās projekta atbilstību Regulas Nr.604/2013 prasībām, pēc iekšējā saskaņošanas procedūras pabeigšanas, kas paredz kompetento iestāžu vērtējuma sniegšanu par projektu, lai iesniegtu Eiropas Komisijai Vienošanās projekta tekstu, kas ekspertu līmenī būtu pieņemams abām pusēm. |
| 3. | Projekta izstrādē iesaistītās institūcijas un publiskas personas kapitālsabiedrības | Iekšlietu ministrija, Valsts robežsardze, Pilsonības un migrācijas lietu pārvalde. |
| 4. | Cita informācija  | Nav |
|  |  |  |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Projekts skar Latvijas un Vācijas robežsardzes dienestus un migrācijas iestādes, jo paredz abu valstu kompetento iestāžu sadarbību Dublinas procedūras īstenošanā atbilstoši Regulas Nr.604/2013 prasībām. |
| 2. | Tiesiskā regulējuma ietekme uz tautsaimniecību un administratīvo slogu | Sabiedrības grupām un institūcijām projekta tiesiskais regulējums nemaina tiesības un pienākumus, kā arī veicamās darbības. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nav. |
| 2.  | Atbildīgā institūcija | Iekšlietu ministrija, Valsts robežsardze, Pilsonības un migrācijas lietu pārvalde |
| 3. | Cita informācija  | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Eiropas Parlamenta un Padomes Regula (ES) Nr. 604/2013 (2013 gada 26.jūnijs), ar ko paredz kritērijus un mehānismus, lai noteiktu dalībvalsti, kura ir atbildīga par trešās valsts valstspiederīgā vai bezvalstnieka starptautiskās aizsardzības pieteikuma izskatīšanu, kas iesniegts kādā no dalībvalstīm |
| 2. | Citas starptautiskās saistības | Projekts šo jomu neskar. |
| 3. | Cita informācija | Nav |
| **1. tabulaTiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Projekts šo jomu neskar. |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| 36.pants | Vienošanās projekts | Atbilst pilnība | Stingrākās prasības neparedz. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar. |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāro politiku) projektiem | Projekts šo jomu neskar. |
| Cita informācija | Nav. |
| **2.tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | Projekts šo jomu neskar. |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta. Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji. Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
|  |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Projekts šo jomu neskar. |
| Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Projekts ievietots Iekšlietu ministrijas mājaslapā sadaļā “Sabiedrības līdzdalība”. Projekts pēc izsludināšanas Valsts sekretāru sanāksmē būs pieejams Ministru kabineta mājaslapā [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | *Komentāri par projektu nav saņemti.* |
| 3. | Sabiedrības līdzdalības rezultāti | *Komentāri par projektu nav saņemti.* |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Iekšlietu ministrija, Valsts robežsardze, Pilsonības un migrācijas lietu pārvalde |
| 2. | Projekta izpildes ietekme uz pār­valdes funkcijām un institucionālo struktūru.Jaunu institūciju izveide, esošu institūciju likvidācija vai reorga­nizācija, to ietekme uz institūcijas cilvēkresursiem | Projekta izpildes rezultātā nav paredzēta esošu institūciju likvidācija vai reorganizācija. Iestāžu institucionālā struktūra netiek ietekmēta. |
| 3. | Cita informācija | Projekta izpildi iesaistītās institūcijas nodrošinās piešķirto valsts budžeta līdzekļu ietvaros. |

Iekšlietu ministrs S.Ģirģens

Vīza: Valsts sekretārs D.Trofimovs

2019.07.17. 13:20

1858

K.Zagoskina

67219533, karina.zagoskina@iem.gov.lv